Баянауылда бір демде 5 мың адам демала алатын 50-ден аса туристік нысан бар
DATE: 07:23, 10 Маусым 2024 | GMT +5
TITLE: Баянауылда бір демде 5 мың адам демала алатын 50-ден аса туристік нысан бар
URL: https://kaz.inform.kz/news/bayanauilda-br-demde-5-min-adam-demala-alatin-50-den-asa-turistk-nisan-bar-f9af06/
META: DATE: 07:23, 10 Маусым 2024 | GMT +5
TOTAL WORDS: 169
AUTHOR(S):
TEXT: Баянауыл курорттық аймағында бір демде 5 мың адам демала алатын 50-ден аса туристік нысан бар. Таулы өлкеде 13 негізгі туристік маршрут және 68 көрнекі орын жұмыс істейді. Былтыр Жасыбай демалыс аймағына шамамен 120 мың адам келген. Фото: Валерий Бугаев. Павлодар облысы әкімдігінің ақпарынша, туристік саланы дамыту жөніндегі 2028 жылға дейінгі өңірлік бағдарламасы бекітілді. Онда 8, 5 млрд теңгеге 17 инвестициялық жобаны және 12, 3 млрд теңгеге 7 инфрақұрылымдық жобаны іске асыру бойынша іс-шаралар көзделген. Баянауылдағы туристік әлеуетті одан әрі дамыту үшін Павлодар облысының әкімдігі мен ERG арасындағы өзара ынтымақтастық туралы меморандум шеңберінде 3 жобаның сметалық құжаттамасы әзірленді. Олар - Баянауыл кентінде Ұлы Отан соғысы батырларына арналған стелла бойындағы жаяусеруендеу аймағын қайта жаңарту, Сабындыкөл көлінің жағалауы мен жағажайын қайта жаңарту, туристерге арналған музейі бар орталық салу. Фото: Валерий Бугаев. Бұған қоса ауданда дене шынықтыру-сауықтыру орталығын ашу көзделген. Келешекте аудан орталығында шаңғы-роллерлік трасса, шипажай салу, хостелі бар ірі заманауи жанармай құю стансасын тұрғызу сияқты жоспарлар да бар. Еске сала кетейік, елімізде туризм саласынан бюджетке түсетін салық түсімдері 450 млрд теңгені құрады
